
מכרז פומבי מס' 12/2022
למתן שירותי ייעוץ בתחום חינוך וקשרי קהילה עבור סוכנות החלל הישראלית
 
משרד החדשנות, המדע והטכנולוגיה (להלן - "המשרד" או "המזמין") פונה לציבור בבקשה לקבלת הצעות למתן שירותי ייעוץ עבור סוכנות החלל הישראלית בתחום חינוך וקשרי קהילה.  
 
משך ההתקשרות 
שנה מיום חתימת הסכם ההתקשרות. למשרד שמורה אופציה להארכת ההתקשרות בארבע תקופות נוספות בנות שנה כל אחת, לפי שיקול דעתו. תקופת ההתקשרות לא תעלה על 5 שנים בסה"כ.

היקף ההתקשרות 
המשרד מעוניין בקבלת שירותי ייעוץ בהיקף שלא יעלה על 170 שעות חודשיות. על המציע להיות זמין למתן השירותים בהיקף זה. המשרד יקבל שירותים מהזוכה במכרז בהיקף שעות ייעוץ לפי צרכיו. המשרד אינו מתחייב להיקף שעות ייעוץ מינימאלי כלשהו ורשאי לסיים את ההתקשרות בכל עת לפי שיקול דעתו - הכל בהתאם לתנאי הסכם ההתקשרות.

תנאי סף
1. המציע הוא עוסק רשום או גוף משפטי מאוגד הרשום ברשם רשמי בישראל.
2. המציע עומד בדרישות תקנה 6(א) לתקנות חובת המכרזים, התשנ"ג-1993.
3. אם המציע הוא תאגיד - במועד הגשת ההצעה המציע אינו בעל חובות אגרה שנתית לרשות התאגידים בגין שנת 2021 או מוקדם מכך ואינו מוגדר כ"חברה מפרת חוק" ולא נשלחה אליו התראה לפני רישום כ"חברה מפרת חוק" כאמור בסעיף 362א' לחוק החברות, התשנ"ט 1999.
4. אין מניעה, לפי כל דין או הסכם שהמציע צד לו, להשתתפותו במכרז ואין, לפי שיקול דעתו הבלעדי והמוחלט של המשרד, אפשרות כלשהי לקיומו של ניגוד עניינים, ישיר או עקיף, בין ענייני המציע, בעלי השליטה בו, נושאי המשרה שלו או הפועלים מטעמו, לבין ענייני המשרד או מתן השירותים.
5. המציע הוא בעל תואר אקדמי ראשון לפחות.
6. המציע בעל ניסיון בניהול פרויקטים חינוכיים בפריסה ארצית שהתקיימו לפחות ב-5 מקומות שונים ברחבי הארץ.
7. המציע בעל ניסיון של 3 שנים לפחות במהלך 6 השנים האחרונות בניהול פרויקטים חינוכיים בתחומי המדע והטכנולוגיה שכללו שיתופי פעולה עם משרדי ממשלה, רשויות מקומיות, גופים במגזר השלישי, או גופים עסקיים.
8. למציע ניסיון תעסוקתי בניהול פרויקטים ותהליכי רכש, תכנון ובקרה עבור המגזר הציבורי (3 פרויקטים או תהליכי רכש לכל הפחות), או בעל ניסיון בכתיבת בקשות תמיכה / בקשות למענקי מחקר / הצעות במכרזים וכדומה שפורסמו על ידי גופי המגזר הציבורי (3 בקשות או הצעות לכל הפחות).
9. המציע זמין למתן שירותי הייעוץ בהיקף של 170 שעות חודשיות.
10. המציע שולט בשפה העברית ברמת שפת אם ובעל יכולת התבטאות טובה בכתב ובע"פ בשפה האנגלית.
11. מובהר בזאת כי לעניין תנאי הסף יילקח בחשבון ניסיון המציע שנצבר הן בהיותו שכיר, והן בהיותו קבלן משנה או עצמאי.
תאגיד רשאי להגיש הצעה למכרז זה ובלבד שיציע מועמד מסוים מטעמו בו יתקיימו תנאי הסף המקצועיים שלעיל. 
הביטוי "מציע" בסעיפים 5-11 לעיל מתייחס למועמד מטעם המציע, והוא שיעמוד בקשר עם המשרד לצורך מתן השירותים בכל עניין.

שאלות הבהרה הנוגעות לפרטי המכרז, יש להפנות בכתב, באמצעות דואר אלקטרוני:Education.exp@most.gov.il  
עד ליום חמישי, 18.8.2022, כ"א אב, התשפ"ב עד השעה 10:00 בבוקר.    

מסמכי המכרז המלאים מפורסמים באתר האינטרנט של משרד החדשנות, המדע והטכנולוגיה בכתובת www.most.gov.il , בלשונית "פרסומים".

התאריך האחרון להגשת הצעות הוא עד ליום שלישי, 30.8.2022, ג' אלול התשפ"ב עד השעה 12:00 בצהריים. 

ההצעות יוגשו לתיבת המכרזים הממוקמת במשרד המדע והטכנולוגיה, הקריה המזרחית, ירושלים, בניין ג', קומה שלישית, ליד חדר 302.

בכל מקרה של סתירה בין הוראות מודעה זו למסמכי המכרז, יגברו הוראות מסמכי המכרז.

המודעה פונה לנשים וגברים כאחד
image1.png
NNWUTNN TYWN
'\'FII'JII)U'“ VT

Ministry of Innovation, Science & Technology





image2.png
n";mw-n 99nn N0





